2018માં દિલ્લી ના ઓટો એક્સ્પો માં સાઉથ કોરિયન કાર બનાવતી Hyundaiએ હાલ માં હેચબેક Elite i20 નું ફેસલિફ્ટ લોન્ચ કર્યું. ભારતમાં હેચબેક સેગ્મેન્ટ ની કાર લોકો અમસ્તી પણ વધારે પસંદ કરે છે. આમ જોઈએ તો આ સેગ્મેન્ટ માં i20 ને ટક્કર આપવા માટે હોન્ડા ઝેઝ, મારુતિ પ્રીમિયમ સેગ્મેન્ટ ની બલેનો, અને મારુતિની જ 2018 સ્વિફ્ટ ઓલરેડી બજારમાં છે જ. i20 અંગે વધારે વાત કરીયે અને આગળથી શુરુઆત કરીયે તો, બમ્પરને નવું ડિઝાઇન કરવા માં આવ્યું છે સાથે ત્રિકોણકાર ફોગલૅમ્પ સાથે હવા નીકળવા માટે જગ્યા મુકવામાં આવી છે જે કાર ને એરોડાયનામિક બનાવવામાં વધારે મદદ રૂપ થઇ શકે છે એવું કંપનીનું કહેવું છે.